cyanic-selkie/wikianc huggingface dataset:
Վարդակակաչ
Տեսակներ
Հայտնի է 80 (այլ տվյալներով՝ 140), ՀՀ-ում՝ 7 տեսակ՝ վարդակակաչ խճճված կամ խառը (T. confusa), վարդակակաչ Սոսնովսկու (T. sosnowskyi), վարդակակաչ երկծաղկավոր (T. biflora), վարդակակաչ Յուլիայի (T. julia), վարդակակաչ վայրի կամ անտառային (T. sylvestris), վարդակակաչ Ֆլորենսկու (T. florenskyi) և վարդակակաչ կաղզվանյան (T. kaghyzmanica), որոնք գրանցված են ՀՀ Կարմիր գրքում։ Վարդակակաչի մշակովի սորտերը ավելի քան 4000՝ միավորված են վարդակակաչ Գեսների (T. gesneriana) հավաքական տեսակում ծագում են վայրի վարդակակաչից և տարբերվում ծաղիկների ձևով, գունավորմամբ, ծաղկման շրջանի տևողությամբ և այլն։
Ծագում և տարածում
Յուլիայի վարդակակաչ աճում է (ստորինից մինչև վերին լեռն, գոտի, 1000-2400 մ բարձրություններում)՝ չոր, քարքարոտ, կրաքարոտ լանջերին, թփուտներում, լեռնատափաստանային բուսականության մեջ, ծաղկում է մայիսին, սոխուկներն օգտագործում են սննդի մեջ և վարդակակաչ երկծաղկավոր [աճում է ստորին և միջին լեռնային գոտիներում (800-1600 մ բարձրություններում), չոր քարքարոտ կամ կավային լանջերին, արևոտ վայրերում, մարգագետիններում, կիսաանապատներում և այլն, ծաղկում է փետրվար-մարտին տեսակները։ Շատ հազվադեպ հանդիպող անտառային կամ վայրի վարդակակաչ (հանդիպում է միայն Տավուշի մարզի ստորին և միջին լեռնային գոտիներում, աճում է անտառեզրերին, մարգագետիններում, լուսավոր անտառների ավազոտ կամ քարքարոտ տեղերում, երբեմն՝ որպես մոլախոտ՝ ցանքերում) և կաղզվանյան վարդակակաչ հանդիպում է Ապարանի ֆլորիստիկական շրջանի միջին լեոնային գոտում (1500- 1600 մ բարձրություններում), աճում է խոտածածկ լանջերին տեսակները անհետացման վտանգի տակ են։ Տերևները լայն են, ալիքաձև եզրերով։ Ծաղկակիր ցողունը տարբեր սորտերի մոտ տարբեր երկարություն ունի (10-80 սմ)։ Ծաղիկը խոշոր է, ամենաբազմազն գունավորմամբ (սպիտակից մինչև գրեթե սև)։ Վեգետացիոն շրջանը շատ կարճ է։ Արարատյան դաշտում սկսվում է վաղ գարնանը՝ մարտ-ապրիլին և ավարտվում մայիսին։ Ներկայումս հայտնի են շուրջ 4000 մշակաբուսային տեսակներ, ստացված անտառային վարդակակաչից։
Օգտագործում դեկորատիվ այգեգործությունում
ՀՀ-ում աճող բոլոր վարդակակաչները գեղազարդիչ են։ Վարդակակաչները կարելի է օգտագործել նաև վաղ գարնանային ծաղկային ձևավորումներում և կտրելու ծաղիկ ստանալու համար։ Շնորհիվ ծաղիկների բազմազան ու հարուստ գունավորման, միայն վարդակակաչներով կարելի է ստանալ շատ հետաքրքիր ու բարձր դեկորատիվ ծաղկային ձևավորումներ։
Արտաքին հղումներ
Կատեգորիա:Շուշանազգիներ
Օձակիր
Օձակիր (Ophiuchus), հասարակածային հսկա համաստեղություններից է։ Նրա խորհրդանիշն է ։ Այն գտնվում է Վահագն համաստեղությունից դեպի հարավ։ Օձակրի ամենապայծառ աստղն է Ռաս Ալհագեն, որի աստղային մեծությունը հավասար է 2,08։ Հենց այս համաստեղության մեջ բռնկվեց մեր գալակտիկայի վերջին գերնոր աստղը, ինչը նշել է Յ. Կեպլերը 1604 թվին։
Նրա մեջ ոչ քիչ հետաքրքիր առարկաներ կան. RS Օձակրի կրկնակի նորը (բռնկվել է 1898, 1933, 1958, 1967, 1985 և 2006 թվականներին)։ Բերնարդի աստղը հայտնի կարմիր թզուկ է, որի փոքր հեռավորությունն Արեգակից (5,98 լ.տ.) դարձնում է նրան α Կենտավրոսի համակարգից երկրորդը, իսկ բավականին բարձր շարժման արագությունը, փոքր հեռավորության հետ միասին առած, թույլ է տալիս նրան երկնակամարի վրա ամենաարագ աստղ լինել (10,3″/տարի)։ Այդ համաստեղության մեջ կան մեծ քանակի գնդաձև աստղակույտեր (М9, М10, М12, М14, М19 և М62), ինչպես նաև մութ միգամածություններ, ինչպիսին է S-միգամածությունը (B 72) և B 78։ Կրկնակի աստղային համակարգեր Օձակրի 70 և Օձակրի 36։
Դիտումներ
Թեև Օձակիրը կենդանակերպի համաստեղություն չէ, Արեգակն անցնում է նրա մեջ նոյեմբերի 30-ից մինչ դեկտեմբերի 17-ը ։ Դիտելու համար ամենալավ պայմանները հունիսին են։
Պատմություն
Հին համաստեղություն է։ Գոյություն ունի Կլավդիոս Պտղոմեոսի «Megale syntaxis» աշխատանքի մեջ։ Հունական առասպելը կապում է Օձակրին Ասկլեպիոսի հետ՝ բժշկության աստվածի, Ապոլլոնի և Կորոնիս հավերժահարսի որդու։ Սպանելով կնոջը դավաճանության պատճառով, Ապոլլոնը նորածին Ասկլեպիոսին դաստիարակության համար տվեց իմաստուն Խիրոն կենտավրոսին՝ բժշկության գիտակին։ Մեծացած Ասկլեպիոսը եկավ հանդուգն մտքին՝ հարություն տալ մեռելներին, ինչի պատճառով կատաղած Զևսը շանթահարեց նրան և տեղավորեց երկնակամարի վրա։ Արատոսը միացրեց Օձակիրն ու Օձը, որին նա բռնած ուներ, այժմ դա ինքնուրույն Օձ համաստեղություն է, որը եզակի է նրանով, որը կազմված է երկու մասերից, բաժանված Օձակիր համաստեղությամբ։
Օձակիրը որպես համաստեղության նոր նշան
2016 թ․ Սեպտեմբերից ՆԱՍԱ-ի գիտնականները որոշել են Օձակիրը ներառել համաստեղության նշանների ցանկում՝ որպես 13-րդ նշան։
Օձակիր՝ 30.11-18.12։
Ռաֆայել Շիշմանյան
Ռաֆայել Մարտիրոսի Շիշմանյան, հայ նկարիչ, արվեստաբան, ՀԽՍՀ արվեստի վաստակավոր գործիչ։
Կենսագրություն
Ծնվել է Խարբերդի Ակնի գավառի Լիճք գյուղում 1885 թվականին։ 1907 թվականին ավարտել է Կոստանդնուպոլսի կեդրոնական վարժարանը, 1908 թվականին տեղափոխվում է Փարիզ։ 1908 -1913 թվականներին սովորել է գեղարվեստի և զարդարվեստի վարժարաններում, միաժամանակ այցելում է Ժյուլիան ակադեմիայի դասընթացներին։ 1919 թվականից մասնակցել է ֆրանսիական «Անկախների» սալոնի ամենամյա ցուցահանդեսներին։ Հայկական «Անի» նկարչական խմբակցության նախաձեռնողներից և ցուցահանդեսների ակտիվ մասնակիցն է եղել։ «Անի»-ից հետո «Հայ ազատ արվեստագետներու միության» կազմակերպողներից ու վարչության անդամ։ 1947 թվականից ՀՕԿ-ի անդամ, «Հայ ազգային ճակատ» (1945 թվականից՝ «Հայ ազգային միություն) կազմակերպության վարչության անդամ և գեղարվեստական հանձնախմբի նախագահը։ 1947 թվականին տեղափոխվում է Հայաստան, շարունակել զբաղվել գեղանկարչությամբ, ակտիվորեն մասնակցել հանրապետական ցուցահանդեսներին, ընտրվել Հայաստանի նկարիչների միության անդամ, 1948-1951 թվականներին գծանկար դասավանել Երևանի կերպարվեստի ուսումնարանում։
Մահացել է Երևանում 1959 թվականին ։
Գործունեություն, ստեղծագործություններ
Հիմնականում աշխատել է հաստոցային գեղանկարչության բնագավառում (բնանկար, դիմանկար, նատյուրմորտ)։ Վաղ շրջանի գործերից են՝ «Գյուղական փողոց» (1911), «Կոնկառնո» (1921), «Մոզել գետի տեսարանը Լիվերտոնից» (1922), «Ավինյոնի հին կամուրջը» (1930), «Էսպալիոնի հին կամուրջը» (1937), որոնց բնորոշ է անմիջական լուսավոր տրամադրությունը։ Փարիզի Նուպարյան մատենադարանի սրահի որմնանկարը, 1920-ական թվականներ։ Փարիզում ստեղծել է որմնանկարներ՝ Նուպարյան մատենադարանի դահլիճում (1920-ականներ), Հայ ուսանողների տանը (1930-ականներ)։ Ստեղծել է նաև զարդարվեստի, գրքի գրաֆիկայի գործեր։ 1930 թվականին Շիշմանյանի նախաձեռնությամբ կազմակերպվել է Հայ ազատ արվեստագետների միությունը և անընդմեջ նախագահել այն։ 1947 թվականին Հայաստան տեղափաոխվելուց հետո դարձել է Հայաստանի նկարիչների միության, 1951 թվականից՝ նախագահության անդամ։ Ստեղծել է «Գորիս» (1954), «Ծաղիկներ» (1958), «Ինքնանկար» (1948) և այլ գործեր ։
Աշխատանքներից գտնվում են Հայաստանի ազգային պատկերասրահում ։
Արտաքին հղումներ
Կատեգորիա:Հայ նկարիչներ Կատեգորիա:Հայ արվեստաբաններ Կատեգորիա:ՀԽՍՀ արվեստի վաստակավոր գործիչներ
Բհոլա (կղզի)
Բհոլա (ভোলা), ամենամեծ կղզին Բանգլադեշում, տեղակայված Մեգհնա գետի գետաբերանում։
Ցիկլոններ
1970 թվականին տեղի ունեցավ ցիկլոն, որից հետո կղզում ամբողջությամբ կործանվեց և ոչնչացավ բրնձի բերքը ։
Ծանոթագրություններ
Կատեգորիա:Բանգլադեշի կղզիներ
Ցիվծկղարո (Դուշեթի շրջան)
Ցիվծկղարո (ცივწყარო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 900 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 260 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Արտանիշի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Արտանիշ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 30 հուշարձան (9 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Շրթհարմոն
Շրթհարմոն, փողային լեզվակավոր նվագարան։ Բաղկացած է երկու ծայրերից ամրացված մետաղյա լեզվակներից և դրանց կից, փայտյա կամ պլաստմասսայի թիթեղից, որի վրա օդը դեպի լեզվակները մղելու համար կան անցքեր։ Լեզվակները տատանման մեջ են դրվում թե՛ ներշնվող և թե՝ արտաշնչվող օդով։
Լինում են դո, ֆա, սոլ մաժոր և լյա մինոր հնչյունաշար ունեցող շրթհարմոններ։ Տարածված են Ռիխտեր համակարգի (ոչ լրիվ 3 օկտավա ձայնածավալով), կնիտլինգենյան (ձայները հնչում են օկտավային կամ երկօկտավային կրկնապատկումներով) և վիեննական (ունի «դողդոջուն հնչեցնելու հարմարանք) շրթնահարմոնները։ Կան նաև մեկ օկտավային, ինչպես և «կրկնակի» (տարբեր լարվածքի երկու գործիք համատեղող) տեսակներ։
Ծանոթագրություններ
Կատեգորիա:Երաժշտական գործիքներ Կատեգորիա:Փայտյա փողային գործիքներ Կատեգորիա:1821 հիմնադրումներ
Բենսի
Բենսի (高雄 Běnxī), գյուղաքաղաք Չինաստանի Լյաոնին մարզում։
Պատմություն
1876 թվականին քաղաքում ստեղծվել է Հուայժեն վարչական շրջանը։ 1906 թվականին վարչաշրջանը անվանվեց Բենսի (ի պատիվ Բենսիհու լճի)։ 1939 թվականին վարչաշրջանը վերածվել է Բենսիհու շրջանի, 1948 թվականին դարձել է քաղաքային շրջան Բենսի ։
Վարչատարածքային բաժանումը
Բենսի քաղաքը բաժանված է 4 շրջանների և 2 ինքնավար մարզերի։
Սան Ջորջո դի Լոմելինա
Սան Ջորջո դի Լոմելինա (San Giorgio di Lomellina), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 1223 մարդ։ Խտությունը կազմում է 49 մարդ/կմ²։ Տարածքը 25 կմ² է։ Փոստային ինդեքս՝ 27020։ Հեռախոսային կոդ՝ 0384։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Արփունքի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Արփունք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 2 հուշարձան (2 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Բարսեղ Սահակյան
Բարսեղ Սահակյան (ծնվել է 19-րդ դարի 40-ական թթ., Ապարանի շրջանի Արա (գյուղ)ում, Մանազկերտից գաղթած ընտանիքում - մահացել է 1920-ական թթ.)։
Գործունեությունը
Գրաճանաչություն սովորել է գյուղի քահանայից։ Ամբողջ կյանքում զբաղվել է հողագործությամբ։ Եղել է հայտնի բանասաց, պատմել է "Սասնա ծռեր" վեպը և այլ ասքեր ու հեքիաթներ։ Բարսեղ Սահակյանի "Սասնա ծռեր" պատումը խիստ ավանդական է և պատկանում է Մշո տարբերակների խմբին։ 1912 թ. նրա պատումը լսել և գրառել է Երվանդ Լալայանը։ Բարսեղ Սահակյանից են "Սասնա ծռեր" վեպը սովորել և հետագայում պատմել համագյուղացի Երվանդ Հունանյանը և հորաքրոջ որդին՝ Նիկողոս Մարգարյանը (Ապարանի շրջանի Արագած գյուղ)։
Կատեգորիա:Անձինք այբբենական կարգով
Տուրկա Պերվայա
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կուրսկի մարզի Խոմուտովսկի շրջանի բնակավայրեր
Ստարոբեդեևո
Ստարոբեդեևո (Старобедеево, Иҫке Бәҙәй), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 523 մարդ։
Ֆրունզե (գյուղ, Դոմանյովկայի շրջան)
Ֆրունզե (Фрунзе), գյուղ Ուկրաինայի Նիկոլաևի մարզի Դոմանյովկայի շրջանում։ Հիմնադրվել է 1928 թվականին։
2001 թվականի տվյալներով Ֆրունզե գյուղում բնակվում էր 781 մարդ։ Բնակավայրը զբաղեցնում է 1,4 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1928 թվականին հիմնադրված բնակավայրեր
Մհերի դռան արձանագություն
Մհերի դռան արձանագրություն, Վանի թագավորության արքաներ Իշպուինիի (մ․թ․ա․ 825-810) և Մենուայի (մ․թ․ա․ 810-786) համատեղ գահակալության շրջանում գրված ուրարտերեն սեպագիր արձանագրությունը, որը գտնվում է Վան քաղաքի հյուսիս-արևելքում, Վանի բերդից 7 կմ հեռավորության վրա գտնվող Ակռբի լեռնաբազուկի մեջտեղում՝ Մհերի դուռ կոչվող քարաժայռի վրա ։
Արտաքին տեսք
Մհերի դուռ քարաժայռը փորագրված է դռան ձև ունեցող հարթակի նմանությամբ՝ Վանի թագավորության արքաներ Իշպուինիի (մ․թ․ա․ 825-810) և Մենուայի (մ․թ․ա․ 810-786) հրամանով, որի վրա գրված է ուրարտերեն մի ընդարձակ արձանագրություն ։ Մհերի դուռը ունի ուղղանկյունաձև եռախորշ կառուցված, հարթակ՝ դռան առջևում, ջրահեռացման ակոսներ և ժայռափոր աստիճաններ ։
Արձանագրության բարձրությունը մոտ 4 մետր է, լայնությունը՝ 2,6 մետր, խորությունը՝ 1,7 մետր և բաղկացած է 80 տողից։ Արձանագրության ստորին տողերը ջարդվել և եղծվել են գանձ որոնողների ձեռքով ։
Հայերը քարաժայռը Մհերի դուռ են անվանել՝ այն կապելով «Սասնա ծռեր» դյուցազներգության հերոս Փոքր Մհերի հետ, որը իբր աշխարհի չարությունից հոգնած, ապաստանել է այդտեղ ։
Բովանդակություն
Մհերի դռան վրա կրկնվող արձանագրությում հիշատակվում են այն ժամանակվա ուրարտական պետության աստվածների, աստվածուհիների և «աստվածությունների» կանոնակարգված ցուցակը և նրանցից յուրաքանչյուրին մատուցվելիք զոհերի քանակը   ։
Նշանակություն
Մհերի դուռը եղել է Վանի թագավորության կարևորագույն ծիսապաշտամունքային համալիրներից մեկը, որտեղ տեղի են ունեցել կենդանիների զոհաբերություններ, հեղումներ և գուշակություններ ։
Ծանոթագրություններ
Կատեգորիա:Վանի թագավորության արձանագրություններ Կատեգորիա:Վան
Ժեր (դեպարտամենտ)
Ժեր (ֆրանսերեն՝ Gers), դեպարտամենտ Ֆրանսիայի հարավ-արևմուտքում։
Պատմություն
Ժերը Ֆրանսիական հեղափոխության ժամանակ 1790 թվականի մարտի 4-ին ստեղծված առաջին դեպարտամենտներից մեկն է։
1808 թվականին Լավի քաղաքն անցել է նոր կազմավորված Թարն և Գարոն դեպարտամենտին։
Տարածքը 6 257 կմ2 է։
Մշակույթ
Գասկոնցիների լեզուն օքսիտաներենի բարբառներից մեկն է, սակայն այն լայնորեն չի գործածվում։ Դեպարտամենտին բնորոշ են հանգիստ, ամրոցային գյուղերը և հարավում երևացող Պիրենեյան լեռները։
Լյուպիակ գյուղում է գտնվում Ալեքսանդր Դյումայի ստեղծած «Երեք հրացանակիրների» հերոս դ'Արտանյանին նվիրված թանգարանը։
Գյուղատնտեսական մշակույթն արտահայտված է հայտնի արտադրանքներով՝
Քաղաքականություն
Գերագույն խորհրդի նախագահն է Ժան Պիեռ Պույոլը, ով ներկայացնում է Ֆրանսիայի սոցիալիստական կուսակցությունը։
Արտաքին հղումներ
Կատեգորիա:Ֆրանսիայի գավառներ Կատեգորիա:1790 հիմնադրումներ Ֆրանսիայում
Թոմ և Ջերի (ֆիլմ, 2021)
«Թոմ և Ջերի» (Tom & Jerry), 2021 թվականի կենդանի գործողություն/համակարգչային անիմացիա սլապստիկ կատակերգություն ֆիլմ՝ հիմնված համանուն մուլտֆիլմի հերոսների վրա։ Ուիլյամ Հաննա-ի և Ջոզեֆ Բարբերա-ի կողմից, արտադրված Warner Animation Group կողմից և տարածված Warner Bros. Pictures կողմից։ Այն հերոսների վրա հիմնված երկրորդ թատերական ֆիլմն է, որը հաջորդում է «Թոմ և Ջերի։ Ֆիլմ» (1992) և երրորդը, որը մուլտիպլիկացիոն է անում նրանց իրական աշխարհում՝ «Խարիսխները» (1945) և «Վտանգավոր է, երբ խոնավ է» (1953)։ Ֆիլմի պատմությունը հետևում է, որ Թոմը զինվորագրվում է Ջերիից ազատվելու համար, նախքան նրա ներկայությունը սպառնում է Նյու Յորքի ամենագեղեցիկ հյուրանոցին և նրա հարսանիքին։
Սյուժե
Մանհեթեն-ում Թոմ կատու-ը, ով երազում է դաշնակահար դառնալ, նվագում է Կենտրոնական զբոսայգի-ում, մինչդեռ նրա վաղեմի մրցակից Ջերի-ը նոր տուն է փնտրում։ Այն բանից հետո, երբ Թոմի ստեղնաշարը ոչնչացվում է կռվի ժամանակ, նա հետապնդում է Ջերիին, բայց բախվում է Քեյլա Ֆորեսթեր անունով մի երիտասարդ կնոջ, ինչի հետևանքով նա կորցնում է աշխատանքը։ Իր բախտի պատճառով Քայլան ցանկանում է ապացուցել իր տաղանդը և պաշտոն է փնտրում Նյու Յորքի ամենագեղեցիկ հյուրանոցում՝ Royal Gate-ում, որտեղ Ջերին տեղափոխվում է։ Քայլան ներկայացնում է գողացված ռեզյումեն որպես իր սեփականը և աշխատանքի է ընդունվում, որպեսզի օգնի ստեղծել բարձրակարգ ռեզյումեն։ հարսանիք. Մինչ Քայլան շրջայց է կատարում հյուրանոցում, Ջերիի կանոնավոր չարախոսությունները ներառում են ուտելիքի և իրերի գողություն՝ իր նոր ապրելակերպը զարգացնելու համար, և Թոմը ծրագրում է տարբեր ռազմավարություններ մտնել հյուրանոց և հետապնդել Ջերիին։
Տեղի հայտնի մարդկանց Պրետա Մեհտային և նրա փեսացու Բենին ողջունում են իրենց ընտանի կենդանիների հետ միասին Սփայկ և Տոտս, ովքեր բոլորն են, բացառությամբ Սփայկի, նա չգիտեր, որ Ջերին գողացել է Պրետայի ձեռքի պայուսակից։ Երբ զույգին և նրանց ընտանի կենդանիներին ուղեկցում են իրենց սենյակ, Ջերիի ներկայությունը բացահայտվում է, ինչը վտանգի տակ է դնում հարսանիքը և հյուրանոցը։ Քայլան առաջարկում է բռնել Ջերիին, սակայն չի հաջողվում և հասկանում է, որ նրան հեշտ չի լինի բռնելը։ Բազմաթիվ անհաջող փորձերից հետո Թոմը հաջողությամբ մտնում է հյուրանոց, որի հետևանքով իր և Ջերիի հետապնդումը խորտակում է հյուրանոցի ողջ սենյակը։ Աղմուկի բողոքների պատճառով Քայլան գալիս է ստուգելու և ընկերանում Թոմին՝ Ջերիին բռնելու իրենց ընդհանուր նպատակի պատճառով։ Թոմին վարձում է սեփականատեր պարոն Դուբրոսը Ջերիին ոչնչացնելու համար, մինչդեռ Թոմի և Քեյլայի ղեկավար Թերենսը սպառնում է աշխատանքից հեռացնել նրանց, եթե Թոմը չկարողանա բռնել Ջերիին։
Շատ անհաջող փորձերից հետո Թոմը նախագծում է մշակված մկնիկի թակարդ և Ջերիին դուրս է բերում հյուրանոցից։ Միևնույն ժամանակ Քայլան օգնում է հարսանեկան ծրագրերին և Պրիետայից իմանում է, որ իր նշանադրության մատանին բացակայում է։ Ջերին վերադառնում է և բացահայտում Քեյլային, որ նա ունեցել է Պրետայի մատանին, և նա համաձայնվում է վերադարձնել նրան, եթե նա թույլ տա նրան մնալ հյուրանոցում։ Մինչ Քայլան կհամաձայնի, Թերենսը վերադառնում է Սփայքի հետ քայլելուց և նկատում է, որ Թոմը փնտրում է Ջերիին, որը թաքնվում է Քայլայի վերարկուի գրպանում, բայց վերջում ստեղծում է հսկայական տեսարան, որտեղ Սփայկի, Թոմի և Ջերիի հաջորդող հետապնդումները ոչնչացնում են հյուրանոցի նախասրահը։
Ջերիի կողմից գողացված մատանին վերադարձնելու համար Թերենսին արձակուրդ են տալիս, իսկ Քայլային՝ միջոցառման մենեջերի պաշտոնում։ Քայլան ասում է Թոմին և Ջերիին, որ նրանք պետք է յոլա գնան և հաջորդ օրը միասին անցկացնեն հյուրանոցից հեռու, եթե ցանկանում են մնալ հյուրանոցում, ինչին նրանք համաձայն են։ Մինչ Քայլան խնամում է հյուրանոցը և կառավարում է հարսանիքը անձնակազմի հետ, Թոմն ու Ջերին կապվում են իրենց ճամփորդության ընթացքում, բայց բանտարկվում են մեկ ֆունտով, բեյսբոլի խաղն անզգուշաբար խանգարելուց հետո։ Վրեժխնդիր Թերենսն առանձին այցելում է Թոմին և Ջերիին և նրանց մեջքի հետևում կերակրում է միմյանց ասածների ստերով, ինչը զայրացնում է նրանց և դրդում նրանց կռվի արարողության ժամանակ, ինչի արդյունքում հարսանիքը և հյուրանոցի մնացած մասը կործանվում է։
Այն բանից հետո, երբ Քայլան ընդունում է, թե ով է ինքը և հեռանում է ամոթից, մինչ Պրիետան հրաժարվում է հարսանիքից, զղջացող Թոմն ու Ջերին հաշտվում են միմյանց հետ և մի կողմ են դնում իրենց տարաձայնությունները՝ ամեն ինչ հարթելու համար։ Նրանք համոզում են Քայլային և հյուրանոցի անձնակազմին, ներառյալ դժկամ Թերենսին, փրկել հարսանիքը, մինչդեռ զույգը Պրետային և Թութսին հրապուրում է Կենտրոնական այգի, որտեղ տեղի է ունենում հարսանիքը։ Քայլան խոստանում է Փրեետային, որ Թոմն ու Ջերին փոխել են իրենց ճանապարհը, և Բենը ներողություն է խնդրում Փրիետայից իր մեծ ծախսերի համար՝ հորը տպավորելու լույսի ներքո։ Քայլան և գողացված ռեզյումեի տերը հաշտվում են միմյանց հետ և աշխատանք են ստանում հյուրանոցում, մինչդեռ Թոմը ձգտում է դաշնակահար լինել և դաշնամուր է նվագում Թութսի համար, իսկ Ջերին միանում է խնջույքին, մինչև որ դժբախտ պատահարը նրանց ստիպում է վերադառնալ իրենց հին սովորություններին։
Արտաքին հղումներ
Կատեգորիա:Արտադրությունում գտնվող ֆիլմեր Կատեգորիա:Անգլերեն ֆիլմեր Կատեգորիա:2021 ֆիլմեր Կատեգորիա:Համակարգչային անիմացիոն ֆիլմեր Կատեգորիա:Մուլտֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան ֆիլմեր Կատեգորիա:Արկածային ֆիլմեր Կատեգորիա:Կինոկատակերգություններ Կատեգորիա:Մուլտֆիլմեր կատուների մասին Կատեգորիա:Մուլտֆիլմեր շների մասին Կատեգորիա:Մուլտֆիլմեր փղերի մասին Կատեգորիա:Ֆիլմեր շների մասին Կատեգորիա:Ֆիլմեր փղերի մասին Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Ամերիկյան արկածային կինոկատակերգություններ Կատեգորիա:Թոմ և Ջերի Կատեգորիա:Warner Bros. մուլտֆիլմեր Կատեգորիա:Warner Bros. ֆիլմեր
Beats Electronics
Beats Electronics, ականջակալներ և բարձրախոսներ արտադրող ամերիկյան ընկերություն։ Հիմնվել է ռեփեր և հիփ-հոփ պրոդյուսեր Dr. Dre-ի և Interscope Geffen A&M Records ընկերության նախկին տնօրեն Ջիմմի Այովինի կողմից։ 2014 թվականից հանդիսանում է Apple ընկերության ստորաբաժանումներից մեկը։
Beats by Dr. Dre ընկերության այն ապրանքանիշի անվանումն է, որի ներքո թողարկվում են ականջակալները և բարձրախոսները։
Պատմություն
Ընկերությունը հիմվել է 2006 թվականին և իր նորամուտը կատարել է իր առաջին ապրանքով՝ Beats by Dr. Dre ականջակալներով։ 2008 թվականի մայիսին Monster Cable-ն ստացել է Beats-ի առաջին ապրանքի մշակման ու թողարկման բացառիկ իրավունքը, որի պայմանագրի տևողությունը 5 տարի էր։ Իր ապրանքների առաջխաղացման համար Beats-ն առաջին հերթին հույսը դրել է փոփ և հիփ-հոփ երաժիշտների աջակցության, ապրանքը նրանց երաժշտական տեսահոլովակներում ցուցադրելու և այլ երաժիշտների և հայտնի անձանց հետ ապրանքի զարգացման ուղղությամբ համագործակցելու վրա։
2010 թվականի օգոստոսին բջջային հեռախոսներ արտադրող HTC ընկերությունը ձեռք է բերել Beats-ի բաժնետոմսերի 52,1 %-ը 309 մլն. դոլարով։ Գնումը կատարվել է HTC-ի՝ բջջային հեռախոսների այլ արտադրողների հետ մրցակցելու համար, որպեսզի ասոցացնի իրեն Beats բրենդի հետ, քանի որ այդ ժամանակ HTC-ը կարող էր սմարթֆոններ թողարկել Beats-ի ապրանքանիշի անվան տակ։ Չնայած իր մեծ ձեռքբերմանը՝ HTC-ն թույլ է տվել Beats-ին շարունակել աշխատել որպես ինքնուրույն ընկերություն։
2012 թվականի հունվարի 12-ին BusinessWeek-ը հայտնել է, որ Beats-ը և Monster-ը չեն երկարացնի պայմանագիրը և կվերջացնեն համագործակցությունը 2012 թվականի վերջին։ Արդյունքում Beats-ն իր ձեռքն է վերցրել ապրանքի արտադրությունը և կրկնապատկել աշխատողների քանակը՝ այն հասցնելով մինչև 300։ Monster-ը վերջին հաշվով սկսել է պրեմիում-ականջակալների իր գծի մարքեթինգը։ 2012 թվականի հոկտեմբերին Beats-ը ներկայացրել է իր սեփական մշակման առաջին ապրանքները՝ Beats Executive noise-cancelling և Beats Pill portable speaker ականջակալները։ Այովինը համոզված էր, որ ընկերությունն արդեն պետք է «կառավարի իր սեփական ճակատագիրը», որպեսզի շարունակի իր աճը։ Նա նաև մեկնաբանել է այն, թե ինչպես են ականջակալների այլ արտադրողներ փորձել նմանվել Beats-ի՝ «բիզնես մոդելներ հայտնիներից» ձևաչափով (այդ թվում նաև Monster-ը, որոնք ներկայացրել են Earth-ը, Wind-ը և Fire-ը, ինչպես նաև Miles Davis-ի կողմից արտադրվող թեմատիկ ականջակալները Electronics ցուցահանդեսում ներկայացնելու ժամանակ) և ասել է. «Մեր մրցակիցներից որոշները էժանագին ինժեներներ են, ովքեր երբեք չեն եղել ձայնագրման ստուդիայում։ Նրանք պարզապես չեն կարող անվանել ականջակալներն այն մարդու անունով, ով ընդհանրապես ոչինչ չգիտի ձայնի մասին»։
2012 թվականի հուլիսին HTC-ը հետ է վաճառել Beats-ին իր մասնաբաժնի կեսը 150 մլն դոլարով՝ մնալով ամենախոշոր բաժնետերը 25,1 % բաժնետոմսերով։ Վաճառքը նպատակ է ունեցել ապահովել «ճկունություն HTC ընկերության բաժնետոմսերի ամենամեծ փաթեթի պահպանմամբ գլոբալ ընդարձակման և բջջային հեռախոսների առևտրային բացառիկության համար»։
2013 թվականի օգոստոսին լուրեր են տարածվել, որ Beats-ի հիմնադիրները «նախատեսում են HTC ընկերությունից հետ գնել բաժնետոմսերի մնացած մասը և անցկացնել նոր անորոշ համագործակցություն ապագա ներդրումների համար»։ 2013 թվականի սեպտեմբերի 27-ին HTC-ը հաստատել է, որ պատրաստվում է Beats ընկերության 24,84 % բաժնետոմսերը հետ վաճառել 265 մլն դոլարով, ընդ որում՝ նշել է, որ վաճառքը տեղի կունենա մինչև տարվա վերջը։ Միաժամանակ Beats-ը հայտնել է, որ Carlyle խումբը նախատեսում է ոչ մեծ ներդրումներ կատարել ընկերությունում։
2014 թվականի մայիսի 28-ին Apple ընկերությունը հայտարարել է, որ պատրսատվում է գնել Beats-ը 3 մլրդ դոլարով, որը կվճարվի մեծ մասամբ կանխիկ գումարով և մասամբ (400 միլիոն դոլար) Apple-ի բաժնետոմսերով։ Գործարքն ավարտվել է 2014 թվականի վերջին  ։
Մոդելներ
Մոնիտորային ականջակալներ.
Վրադիր ականջակալներ.
IEMs ականջակալներ. Բարձրախոսներ.
Գնահատականներ
Gizmodo-ի տեսաբան Սեմ Բիդլը «7 ամենավատ տեխնոնվերներն այս Սուրբ ծննդի համար» հոդվածում ասել է, թե «»ամբողջ շարքի գինը չափազանց բարձրացված է. ըստ էության, դուք վճարում եք ռեփերի անվան համար, որն արդեն 12 տարի ոչ մի նոր ալբոմ չի թողարկել» ։
Արտաքին հղումներ
Կատեգորիա:Ամերիկյան ընկերություններ Կատեգորիա:Էփլ
Մանավազ Կողբափորեցի
Մանավազ Կողբափորեցի, հայ նախարար Մեծ Հայքում, Գուգարք աշխարհի Կողբափոր գավառի տանուտերը։ 341 թվականին մի խումբ նախարարների հետ Հուսիկ Ա Պարթևին ուղեկցել է Կեսարիա՝ կաթողիկոս ձեռնադրվելու համար ։
Ծանոթագրություններ
Կատեգորիա:Հայ նախարարներ Կատեգորիա:Կողբափորի իշխաններ Կատեգորիա:4-րդ դարի հայեր
Գրալյա
Գրալյա (Graglia), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 1609 մարդ (2008)։ Բնակչության խտությունը՝ 80 մարդ/կմ²։ Տարածքը կազմում է 20 կմ²։ Փոստային ինդեքս՝ 13895։ Հեռախոսային կոդ՝ 015։
Բնակավայրի հովանավորն է համարվում Մարիամ Աստվածածինը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Միրան Բուրգիչ
Միրան Բուրգիչ (Miran Burgič, ), սլովենացի ֆուտբոլիստ, «Գորիցա» ակումբի նախկին հարձակվող։ Հինգ հանդիպում է անցկացրել Սլովենիայի հավաքականում։
Ակումբային
Միրան Բուրգիչը ֆուտբոլ սկսել է խաղալ «Զագորիե» ակումբի դպրոցում, խաղացել է նրա տարբեր երիտասարդական թիմերում։ 1999 թվականին Միրանին նկատել են «Գորիցայի» ներկայացուցիչները և հրավիրել իրենց երիտասարդական թիմ։ 2003 թվականին Միրանն ազգային առաջնության խաղում իր նորամուտն է նշել «Գորիցայի» հիմնական կազմում։ Ամեն մրցաշրջանում նա ավելի ու ավելի շատ խաղաժամանակ է ստացել։ 2006 թվականի ձմռանը փորձաշրջան է անցել ռուսական «Տոմում», բայց պայմանագիր չի ստորագրել, և Սլովենիայի առաջնության մեկնարկին վերադարձել է իր ակումբ։ 2005/06 մրցաշրջանում նա մասնակցել է առաջնության բոլոր հանդիպումներին։ «Գորիցան» երրորդ անգամ անընդմեջ դարձել է Սլովենիայի չեմպիոն, իսկ Բուրգիչը 24 գոլով դարձել է առաջնության լավագույն ռմբարկուն։ 2006 թվականի ամռանը նա միացել է շվեդական ֆուտբոլի առաջատարներից մեկի` ԱԻԿ-ի ճամբարին` կնքելով երեք տարվա պայմանագիր ։
Բացի այդ, երիտասարդ հարձակվողի հանդեպ հետաքրքրություն է ցուցաբերել նաև անգլիական Պրեմիեր լիգայի ներկայացուցիչ «Բոլթոն Ուոնդերերսը» ։
Նոր թիմի կազմում Միրանն իր նորամուտը նշել է հուլիսի 31-ին՝ 12-րդ տուրի «Գյոտեբորգի» հետ խաղում, երբ 69-րդ րոպեին փոխարինել է բրազիլացի Վիլտոնին ։
Թեև Միրանը միշտ չէ, որ հայտնվում էր հիմնական կազմում, գլխավոր մարզիչ Բրանկո Օբլակը նրան հրավիրել է ազգային հավաքական՝ Լյուքսեմբուրգի և Բելառուսի հավաքականների հետ Եվրոպայի 2008 թվականի առաջնության ընտրական խաղերին։ 2007 թվականի մրցաշրջանն անհաջող էր Բուրգիչի համար։ Մայիսի 5-ին, «Բրոմմապոյկառնայի» հետ 6-րդ տուրի խաղում, 53-րդ րոպեին նա ծնկի լուրջ վնասվածք է ստանում և ստիպված է լինում պատգարակով հեռանալ խաղադաշտից։ Բժշկական փորձաքննությամբ ախտորոշվում է խաչաձև կապանների պատռվածք և հոդային պարկուճի վնասվածք։ Վերականգնումը տևում է տասը ամիս ։ Մարզումները վերսկսում է միայն 2008 թվականի մարտին, և վնասվածքից հետո առաջին անգամ խաղադաշտ է դուրս գալիս առաջնության առաջին տուրի «Կալմարի» դեմ խաղում՝ 84-րդ րոպեին փոխարինելով Լուկաս Վալդեմարինին ։
2010 թվականի ամռան սկզբին նա երկու տարվա պայմանագիր է կնքում ավստրիական Ինսբրուք քաղաքի «Վակեր» ակումբի հետ ։ Ավստրիացիների կազմում առաջին հանդիպումն անցկացնում է հուլիսի 18-ին՝ Վիեննայի «Ռապիդի» դեմ՝ խաղադաշտ դուրս գալով առաջին րոպեներից ։
2013/14 մրցաշրջանը Միրանն անցկացրել է իսրայելական «Հապոել Ռամատ Գանում»՝ ակումբի հետ նվաճելով այդ երկրի գավաթը ։
2014 թվականի հունվարի պայմանագիր է կնքել Կիպրոսի «Էթնիկոս Ախնա» թիմի հետ, որի կազմում մասնակցել է 18 խաղի և խփել 3 գոլ ։
Նույն թվականի ամռանը վերադարձել է հայրենիք՝ պայմանագիր կնքելով Լյուբլյանայի «Օլիմպիայի» հետ ։ Այդ թիմում անցկացրել է մեկ մրցաշրջան, մասնակցել 21 խաղի և խփել 1 գոլ ։
2015 թվականի հուլիսին Միրանը վերադարձել է իր պրոֆեսիոնալ կարիերայի առաջին՝ «Գորիցա» ակումբը, որտեղ խաղացել է մինչև 2018 թվականի հուլիս և ավարտել է ֆուտբոլիստի կարիերան ։
Ազգային հավաքականներում
Միրան Բուրգիչը խաղացել է Սլովենիայի երիտասարդական հավաքականում։ 2006 թվականի հոկտեմբերի 7-ին նա իր նորամուտն է նշել Սլովենիայի ազգային հավաքականում՝ Լյուքսեմբուրգի հավաքականի հետ 2008 թվականի Եվրոպայի առաջնության ընտրական խաղի 85-րդ րոպեին խաղադաշտ մտնելով Կլեմեն Լավրիչի փոխարեն ։ Հարավային Աֆրիկայում կայացած Աշխարհի 2010 թվականի առաջնությունից առաջ նա գտնվում էր մարզիչ Մատյաժ Կեկի ընդլայնված ցուցակում, սակայն մրցաշարին այդպես էլ չհայտավորվեց ։
Արտաքին հղումներ
Կատեգորիա:Սլովենիայի հավաքականի ֆուտբոլիստներ Կատեգորիա:Սլովենացի ֆուտբոլիստներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Ֆուտբոլի հարձակվողներ
Յարոմիր Յագր
Յարոմիր Յագր, աչքի ընկնող չեխ հոկեյիստ։ Խաղում է աջ հարձակվողի դիրքում։ ՀԱԼ-ի պատմության Կանոնավոր մրցաշրջաններում հավաքած միավորներով զբաղեցնում է չորրորդ տեղը , իսկ Ստենլիի գավաթի փլեյ-օֆֆերում հավաքած միավորներով՝ հինգերորդը ։ ՀԱԼ-ի Կանոնավոր առաջնություններում խփած գոլերով հինգերորդն է, և այդ առումով ՀԱԼ-ի ներկա հոկեյիստների շրջանում ամենարդյունավետն է, իսկ եվրոպացի հոկեյիստների՝ ՀԱԼ-ի պատմության մեջ, համարվում է ամենարդյունավետը գոլերով, միավորներով և փոխանցումներով, ինչպես Կանոնավոր մրցաշրջաններում , այնպես էլ փլեյ-օֆֆերում ։ Յագրը ՀԱԼ-ում համարվում է լավագույն եվրոպացի հոկեյիստներից մեկը և մեկը՝ ամբողջ ժամանակների մեծագույն հոկեյիստներից։
Ներկայումս հանդես է գալիս ՀԱԼ-ի «Ֆլորիդա Պանտերզ» ակումբում։ ՀԱԼ-ի ներկա խաղացողների մեջ տարիքով համարվում է ամենամեծը և լիգայում անցկացրած խաղերի քանակով ռեկորդակիր է։
Կարիերա
Յարոմիրն առաջին անգամ մականը ձեռքն է վերցրել 1976 թվականին, երբ 4 տարեկան էր։ 17-ամյա Յագրը իր առաջին մրցաշրջանը անցկացրել է 1988 թվականին՝ «Կլադնո» ակումբում, 39 խաղում խփելով 8 գնդակ և կատարելով 10 փոխանցում։
ՀԱԼ
ՀԱԼ Դրաֆթ 1990 թվականի առաջին ռաունդում՝ «Պիտսբուրգ Փինգուինս» ակումբի կազմում, որի լիդերը համարվում է Մարիո Լեմիեն, ընտրվել է ընդհանուր 5-րդ համարը։ ՀԱԼ-ում խաղաց 1990-2008 թվականների ընթացքում։ Առաջին մրցաշրջանի արդյունքն էր՝ Կանոնավոր առաջնություն՝ 80 խաղ, 27 տափօղակ, 30 փոխանցում, փլեյ-օֆֆ՝ 24 խաղ, 30 տափօղակ, 10 փոխանցում։ Երկրորդի ցուցանիշը ավելի երևելի էր՝ Կանոնավոր առաջնություն՝ 70 խաղ, 32 տափօղակ, 37 փոխանցում, փլեյ-օֆֆ՝ 21 խաղ, 11 տափօղակ, 13 փոխանցում։
Դրանից հետո Յագրը «Փինգվինզի» կազմում չնվաճեց ոչ մի տիտղոս, բայց դրա փոխարեն 5 անգամ դարձավ ՀԱԼ-ի առաջնության լավագույն ռմբարկու՝ «Արտ Ռոս Տրոֆի»-ն նրան հանձնել են 1995, 1998-2001 թվականներին։ Նա դարձավ առաջին եվրոպացին, ով ստացավ այդ մրցանակը։
2001 թվականի ամռանը նրան փոխարինում են Վաշինգտոնի հոկեյիստներ Քրիս Բիչով, Միխալ Սիվիկով, Ռոս Լուպաչոկով, և նա հայտնվում է պահեստայինների նստարանին։ Թերթերից մեկը նրա փոխարինումը լուսաբանել էր այս կերպ՝ «Յագրին փոխել են 3 պարկ տափօղակի հետ»։ Հետագայում պարզվեց, որ թերթը հեռու չէր ճշմարտությունից։
2001 թվականի հուլիսի 11-ին տեղափոխվեց «Վաշինգտոն Կապիտոլս»։ 2004 թվականի հունվարի 23-ին տեղափոխվեց «Նյու Յորք Ռենջերս»։ Նյու Յորք Ռենջերսի կազմում արժանացավ բազում մրցանակների՝ 5 անգամ Արտ Ռոս Տրոֆիի, 3 անգամ Լեստեր Պիրսոն Էվորդի և մեկ անգամ Հարտ Տրոֆիի։
Սուպերլիգա և ՄՀԼ
ՀԱԼ 2014/05 լոկաուտի ժամանակ խաղացել է ռուսական Սուպերլիգայում՝ Օմսկի Ավանգարդի կազմում։ Հունվարին ակումբի հետ նվաճեց Եվրոպայի չեմպիոնների գավաթը, Կարպատի դեմ խաղի ավելացված ժամանակում խփելով «ոսկե» գոլը ։
2008 թվականի հուլիսի 14-ին «ճուռակներ»ի հետ «2+1» համակարգով կնքեց լիարժեք պայմանագիր։ 2009 և 2010 թվականներին դարձավ ակումբի լավագույն սնայպերն ու լավագույն ռմբարկուն, 2011 թվականին զիջելով այդ տիտղոսը Ռոման Չերվենկային ։ 2011 թվականի հունվարի 28-ին «Բարիս»ի հետ խաղում Յագրը «Ավանգարդ»-ի կազմում հավաքեց 200 և 201 միավոր։ Այդ ժամանակ Յարոմիրը անցկացրել էր 205 խաղ, նետել 88 տափօղակ (երկու հեթ-թրիկ) և կատարել 113 փոխանցում ։
«Ավանգարդի» կազմում անցկացրած բոլոր չորս մրցաշրջանների ընթացքում Յագրը նետեց 93 տափօղակ և «Բարձր դիվիզիոնում Ավանգարդի լավագույն սնայպերներ»-ի ցուցակում զբաղեցրեց հինգերորդ տեղը ։
Վերադարձ ՀԱԼ
«Ավանգարդի» հետ կնքած պայմանագրի ավարտից հետո՝ 2011 թվականին Յագրը երկար դադար վերցրեց կարիերայի շարունակման որոնումների համար։ Թեև Յագրին առաջարկում էին շարունակել կարիերան Օմսկում, լուրեր էին պտտվում խաղացողի՝ ՀԱԼ վերադառնալու ցանկության մասին։ Խաղացողով հետաքրքրվում էր «հարազատ» ակումբը՝ «Պիտսբուրգ Փինգուինսը», մրցաշրջանում առաջարկելով 2 մլն դոլար։ Շատերի համար անսպասելի, 2011 թվականի հուլիսի 1-ին Յագրը պայմանագիր կնքեց Փենսիլվանիայի մեկ այլ ակումբի հետ, «պինգվինների» ընդհանուր հակառակորդ՝ «Ֆիլադելֆիա Ֆլայերսի»։ Այդ ակումբում հինգ մրցաշրջան էր անցկացրել Յագրի գործակալը՝ պաշտպան Պետր Սվաբոդան ։ Պայմանագրի գինը կազմեց 3,3 միլիոն դոլար, ժամկետը՝ մեկ մրցաշրջան ։ ՄՀԼ-ն Յարոմիրին նոր ակումբում հաջողություններ մաղթեց և շնորհակալություն հայտնեց «հրաշալի խաղի ու երեք տարում՝ որը նա ացնկացրել էր «Ավանգարդում», ՄՀԼ-ում հոկեյի քարոզչության համար». Սեզոնամեջին Յագրը «Դալաս Սթարզ» ակումբի հետ մեկտարյա պայմանագիր կնքեց։ 2013 թվականի մարտի 30-ին Յագրը տվեց 1000-րդ գոլային փոխանցումը ՀԱԼ-ում։ «Դալասը» հաղթեց «Մինեսոտույին» 5։3 հաշվով՝ մեծամասնությամբ Ջեյմի Բենի նետած տափօղակների օգնությամբ ։ Սակայն Յագրը «Դալասում» երկար չմնաց։ Ապրիլի 2-ին, «Սուրբ Ջորջի տոն»ի նախօրյակին նա տեղափոխվեց «Բոստոն Բրուինս»՝ հոկեյիստներ Լեյնա Մակդերմիդի և Քոդի Պեյնի փոխարեն, ինչպես նաև իրավունք ձեռք բերեց 2013 դրաֆթի երկրորդ ռաունդում ընտրել այլ թիմ (կամ էլ առաջին, եթե «Բոստոնը» կհասնի 2013 թվականի Ստենլիի գավաթի կիսաեզրափակիչ) ։ Հետաքրքիր է, որ և՛ Մակդերմիդը, և՛ Յագրը (Պեյնը դեռ դեբյուտային խաղը չի անցկացրել ՀԱԼ-ում) իրենց նոր ակումբներում հենց դեբյուտային խաղում գոլ խփեցին։ Ճիշտ է, Յագրի գոլը «Նյու Ջերսիի» դեմ խաղում համարվեց հաղթական, իսկ Մակդերմիդի գոլը միայն թեթևակի քաղցրացրեց «Դալասի» պարտությունը «Անահայմ Դաքսից».
2013 թվականի հուլիսին Յարոմիր Յագրը կնքեց մեկտարյա պայմանագիր «Նյու Ջերսի Դևիլս»ի հետ.
«Նյու Ջերսիի» կազմում խաղալով, Յագրը շարունակեց իր բարձրացումը ՀԱԼ-ի պատմության ամենաարդյունավետ հոկեյիստների ցուցակում։ 2013 թվականի դեկտեմբերի 19-ին նա անցավ Հորդի Խոուի հաղթական գոլերի ռեկորդը՝ «Օտտավա Սենատորզի» դարպասը նետած տափօղակը Յարոմիրի կարիերայում դարձավ 122-րդ հաղթականը ։ Բացի այդ, Յագրը շրջանցեց Ստիվ Այզերմանին և ՀԱԼ-ի լավագույն սնայպերների ցուցակում դուրս եկավ 8-րդ տեղ ։ 2014 թվականի հունվարի 8-ին, «Ֆիլադելֆիայի» դեմ խաղում տալով արդյունավետ փոխանցում, Յագրը հավաքած միավորների քանակով հավասարվեց Մարիո Լեմիեյն ։ Հունվարի 14-ին «Մոնրեալ Կանադիենս»ի դեմ խաղում Յագրը նետեց իր 695-րդ տափօղակը և սնայպերների շրջանում դուրս եկավ 7-րդ տեղ, շրջանցելով Մեսիե Մարկին ։ Հունվարի 26-ին «Նյու Յորք Ռենջերս»ի դեմ խաղում Յագրը տվեց երկու գոլային փոխանցում և ՀԱԼ-ի պատմության լավագույն ասիստենտների ցուցակում դուրս եկավ տասներորդ տեղ, շրջանցելով Մարիո Լեմիեին.
2014 թվականի մարտի 1-ին «Նյու Յորք Այլենդերս»ի դեմ խաղում Յագրը նետեց իր 700-րդ տափօղակը։ Լիգայի պատմության մեջ նա դարձավ 7-րդ խաղացողը, ով հասավ այդ նշագծին։ Մինչ այդ դա հաջողվել էր Ուեյն Գրետցկուն, Հորդի Խոուին, Ֆիլ Էսպոզիտոյին, Բրետ Հալին, Մարսել Դիոնին և Մայկ Հարտներին.
2015 թվականի փետրվարի 26-ին 43-ամյա հոկեյիստը տեղափոխվեց «Ֆլորիդա Պանտերզ» ։ Մարտի 1-ին՝ «Ֆլորիդայում» երկրորդ խաղի ժամանակ Յագրը խփեց գոլ, որը դարձավ 717-րդ կարիերայում։ Արդյունքում հավասարվեց Էսպոզիտոյին և ՀԱԼ-ի լավագույն սնայպերների ցուցակում զբաղեցրեց 5-րդ տեղը ։ Մարտի 19-ին «Դետրոյթ Ռեդ Ուինգսի» դեմ խաղում Յագրը խփեց 718-րդ գոլը և դուրս եկավ մաքուր 5-րդ տեղ ։ Ապրիլի 2-ին՝ «Կարոլինայի» դեմ խաղում Յարոմիրը հավաքեց 2 (1+1) միավոր, կարիերայում հասնելով 1798 (721+1077) միավորի, և լավագույն ռմբարկուների ցուցակում սկսեց իր թիմակից Ռոն Ֆրենսիսի հետ բաժանել չորրորդ տեղը ։ Ապրիլի 9-ին, «Բոստոն Բրուինզի» դեմ խաղում Յագրը կատարեց 2 արդյունավետ փոխանցում և ռմբարկուների ցուցակում 1800 միավորով դուրս եկավ մաքուր չորրորդ տեղ։ Բացի այդ, գոլային փոխանցումների քանակով նա հասավ Ադամ Օուտսին և լիգայի պատմության լավագույն ասիսենտների ցուցակում սկսեց բաժանել 6-րդ տեղը ։ 2014-2015 մրցաշրջանի արդյունքներով պարզ դարձավ, որ Յագրը հաջողությամբ է տեղավորվել «Ֆլորիդայում»։ Առաջին օղակում խաղալով երիտասարդներ Ջոնաթան Յուբերտոյի և Ալեքսանդր Բարկովի հետ, նա մրցաշրջանի 20 խաղում հավաքեց 18 միավոր («Նյու Ջերսի»ի կազմում մեկ մրցաշրջանի 57 խաղում հավաքել էր 29 միավորով)։ 2015 թվականի ապրիլի 12-ին Յարոմիրը ակումբի հետ կնքեց նոր՝ մեկտարյա պայմանագիր ։
№ 68
Յագրը բացասաբար է վերաբերվում կոմունիստներին, որոնց գործողությունները 1968 թվականին բերել են Պրահայի գարնան ճնշմանը։ ՎՊԿ-ի զորքերի ներխուժումից Չեխոսլովակիա տուժել են նրա հարազատները։ Հատկապես այդ իրադարձությունների համար նա կրում է 68 համարով մարզաշապիկը։
ՀԱԼ-ի պաշտոնական կայքին տված հարցազրույցի ժամանակ Յագր ասել է. «68 համարի շապիկը ես չեմ կրում նրա համար, որ վատ եմ վերաբերվում ռուսներին։ Ո՛չ, ես վերցրել եմ 68-րդ համարը կոմունիստներին չսիրելու պատճառով։ Դրանք երկու տարբեր բաներ են։ Մոտավորապես նույնն է՝ ինձ խնդրել էին վերցնել 45-րդ համարը։ Բոլորը մտածում էին, որ դա գերմանացիներին չհարգելու նշան է, որվքեր սկսել էին Երկրորդ համաշխարհային պատերազմը, բայց դա ընդամենը իմ բողոքն է նացիստներին։ Ես վերցրել եմ 68-րդ համարը հանուն պապիս»։
Արտաքին հղումներ
Կատեգորիա:1972 ծնունդներ Կատեգորիա:Փետրվարի 15 ծնունդներ Կատեգորիա:Չեխ հոկեյիստներ Կատեգորիա:Տափօղակով հոկեյի աշխարհի չեմպիոններ Կատեգորիա:Տափօղակով հոկեյի օլիմպիական չեմպիոններ Կատեգորիա:Սթենլիի գավաթակիրներ Կատեգորիա:Հոկեյի հարձակվողներ Կատեգորիա:Չեխ հակակոմունիստներ
Ալթայ Հաջիև
Ալթայ Էմիր օկլի Հաջիև (Altay Əmir oğlu Hacıyev, ), ադրբեջանցի նկարիչ, Ադրբեջանի Հանրապետության ժողովրդական նկարիչ ։
Կենսագրություն
1960 թվականին դարձել է ԽՍՀՄ նկարիչների միության անդամ։ 1962-1967 թվականներին աշխատել է որպես Ադրբեջանական ԽՍՀ Նախարարների Խորհրդին առընթեր Մամուլի պետական ​​կոմիտեի գլխավոր նկարիչ։ 1982 թվականին Ալթայ Հաջիևն արժանացել է վաստակավոր արտիստի կոչմանը, իսկ 2002 թվականին ՝ ժողովրդական արտիստի կոչմանը։ 1995 թվականին նա արժանացել է Հումայ մրցանակի։ 2003 թվականից Ալթայ Հաջիևին շնորհվում է Նախագահական մրցանակ։
Նկարիչը կազմակերպել է մի քանի անհատական ​​ցուցահանդեսներ։ Նրա ցուցահանդեսներն անցկացվել են 1987, 1991, 2001 թվականներին, ինչպես նաև 2006 թվականին՝ նկարչի 75-ամյակի առթիվ ։ Նկարչի աշխատանքները պահվում են Ադրբեջանի արվեստի ազգային թանգարանում, Ադրբեջանի արվեստի պետական պատկերասրահում, օտարերկրյա թանգարաններում և մասնավոր հավաքածուներում։
Ալթայ Հաջիևը մահացել է 2019 թվականի փետրվարի 12-ին՝ 87 տարեկան հասակում։
Ծանոթագրություններ
Կատեգորիա:Ադրբեջանցի նկարիչներ
Մանավազ Ձորափորեցի
Ծանոթագրություններ
Կատեգորիա:Հայ նախարարներ Կատեգորիա:Ձորափորի իշխաններ
Ցիխևդավի
Ցիխևդավի (ციხევდავი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 960 մետր բարձրության վրա։ Շրջկենտրոն Դուշեթից հեռու է 17 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 88 մարդ ։
(6762) Սիրենագուդրիչ
(6762) Սիրենագուդրիչ (Cyrenagoodrich), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,171258 ա. մ., առավելագույնը մոտենում է 1,7905 ա. մ. հեռավորության վրա և հեռանում 2,552 ա. մ. ։ Արեգակի շուրջ մեկ ամբողջական պտույտ է կատարում 1168,6 երկրային օրվա ընթացքում, իր ուղեծրով շարժվելով միջինում 0,308061 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վրաստան-ԵՄ հարաբերություններ
Վրաստանն ու Եվրամիությունն արդեն տևական ժամանակ պահպանում են ինտենսիվ բարեկամական հարաբերություններ՝ հիմնված Եվրամիության անդամ դառնալու Վրաստանի հստակ արտահայտված ցանկության վրա։ Ներկայումս ԵՄ-ին այդ երկրի անդամակցության հստակ ծրագիր գոյություն չունի։ Վրաստանը ստորագրել է Եվրամիության հետ Ասոցացման համաձայնագիրը և մասնակցում է ԵՄ այնպիսի ծրագրերի, ինչպիսիք են Եվրոպական հարևանության քաղաքականությունը, Եվրակոնտրոլը և ՏՐԱՍԵԿԱ-ն (անգլ.՝ Transport Corridor Europe-Caucasus-Asia), ինչպես նաև 2017 թվականի մարտի 28-ից ԵՄ-ի հետ ունի առանց վիզայի ռեժիմ, որը թույլ է տալիս Վրաստանի քաղաքացիներին այցելել ԵՄ երկրներ, բացի Իռլանդիայից, զբոսաշրջային, գործարար և մշակութային նպատակներով։
Ուկրաինա Ռուսաստանի ներխուժման ֆոնին Վրաստանը համապատասխան հայտ է ներկայացրել 2022 թվականի մարտի 3-ին ։
Պատմություն
1991 թվականին Վրաստանի պետական անկախության ձեռքբերումից և հատկապես նախագահ Միխեիլ Սաակաշվիլիի իշխանության գալուց հետո նրա ղեկավարությունը հստակ սահմանեց պետական քաղաքականության առաջնահերթությունները, որոնք ուղղված էին Արևմուտքի երկրների, առաջին հերթին ԱՄՆ-ի և Եվրամիության հետ հնարավորինս սերտ հարաբերությունների ստեղծմանը  2006 թվականին Ստրասբուրգում Եվրախորհրդարանի առջև իր առաջին ելույթում Սահակաշվիլին հանդես է եկել ԵՄ-ին իր երկրի անդամակցության օգտին ։
Հարավային Օսիայի պատերազմից հետո (2008) Վրաստանի և ԵՄ-ի մերձեցումը նկատելիորեն դանդաղել է։ Միխեիլ Սաակաշվիլին Եվրամիությանը մեղադրել է այն բանում, որ նա լուրջ չի ընդունել և ոչ մի կերպ չի արձագանքել Վրաստանի հետ սահմաններին ռուսական զորքերի կենտրոնացման վերաբերյալ իր նախազգուշացումներին։ 2008 թվականի սեպտեմբերի 15-ին Եվրամիությունը որոշում է ընդունել զինված հակամարտության շրջան ուղարկել վրացական կողմից դիտորդների խումբ՝ հրադադարի և հրադադարի պայմանների պահպանման համար։ Երկու շաբաթ անց սկսվել է Վրաստանում «Եվրոպական միության դիտորդական առաքելության» (European Union Monitoring Mission, ԵՎՄՄ) օպերատիվ փուլը։ Կովկաս են ուղարկվել ԵՄ 200 դիտորդներ հանրակցության 22 պետություններից։ Չնայած այն հանգամանքին, որ Վրաստանի և Ռուսաստանի միջև ռազմական հակամարտությունը անորոշ ապագայի է մղել Եվրամիությանը երկրի հնարավոր անդամակցությունը, ԵՄ-ն նախկինի պես շարունակում է ամրապնդել հարաբերություններն այդ պետության հետ։ 2009 թվականին ԵՄ շրջանակներում ստեղծվել է «Արևելյան գործընկերություն» ծրագիրը, որը նախատեսված է Վրաստանին և հինգ այլ նախկին խորհրդային հանրապետություններին օգնություն ցուցաբերելու համար։
2014 թվականի փետրվարին հայտարարվել է Վրաստանի առաջիկա անդամակցության մասին Եվրոպայի «էներգետիկ միավորում» կազմակերպությանը։ «Էներգետիկ միավորում» կազմակերպության նպատակն է ստեղծել մրցունակ և թափանցիկ շուկա, որը հիմնված կլինի ԵՄ դիրեկտիվների և էներգետիկ միավորման խարտիայի սկզբունքների վրա։ Կազմակերպության վերջնական նպատակը ԵՄ էներգետիկ շուկայի հետ արդյունավետ ինտեգրումն է ։
Հիմնական փուլեր
2006 թվականի հունիսի 1 - Վրաստանը չեղյալ հայտարարեց վիզաները ԵՄ-ի այն քաղաքացիների համար, ովքեր կարճատև ուղևորություն են կատարում երկիր ։
2008 թվականի մայիսի 26 - Եվրոպական միության կողմից ստեղծվել է Արևելյան գործընկերության նախագիծ, որի գլխավոր նպատակը նախկին ԽՍՀՄ 6 երկրների՝ Ադրբեջանի, Հայաստանի, Բելառուսի, Վրաստանի, Մոլդովայի և Ուկրաինայի հետ ԵՄ մերձեցումն է ։
2010 թվականի հուլիսի 15 - ԵՄ-ն և Վրաստանը պատրաստում են Ասոցացման պայմանագիրը։ Փաստաթուղթը եվրաինտեգրման ճանապարհին առաջին փուլն է ԵՄ անդամակցության հայտատուների համար ։
2012 թվականի հունիսի 4 - ԵՄ-ն և Վրաստանը սկսել են վիզային ռեժիմի ազատականացման շուրջ բանակցությունները, որոնց գլխավոր նպատակը պետք է դառնա կենսաչափական անձնագրեր ունեցող Վրաստանի քաղաքացիների համար վիզային ռեժիմի վերացումը՝ Վրաստանի կողմից մի շարք բարեփոխումների անցկացման պայմանով ։
2013 թվականի փետրվարի 25 - Վրաստանը ստացել է ԵՄ-ի հետ վիզային ռեժիմի ազատականացման գործողությունների ծրագիրը ։
2013 թվականի նոյեմբերի 29 - Տեղի է ունեցել Վրաստանի և Եվրամիության միջև Ասոցացման համաձայնագրի նախաստորագրման արարողությունը  ։ Բացի այդ, վրացական կողմը ստորագրել է երկրորդ համաձայնագիրը, որը ենթադրում է երկրի ներգրավում ճգնաժամերի կառավարման գործողություններում ։
2014 թվականի հունիսի 27 - Բրյուսելում կայացել է Եվրամիության հետ Վրաստանի ասոցացման համաձայնագրի ստորագրումը ։
2015 թվականի դեկտեմբերի 18 - Եվրահանձնաժողովն ընդունել է Վրաստանի կողմից վիզային ռեժիմի ազատականացման գործողությունների ծրագրում արձանագրված բոլոր բարեփոխումների կատարման մասին զեկույցը և խոստացել է 2016 թվականի սկզբին օրենսդրական առաջարկ ուղարկել Եվրամիության խորհրդին և Եվրախորհրդարանին՝ կենսաչափական անձնագրեր ունեցող Վրաստանի քաղաքացիների համար զբոսաշրջային վիզաները վերացնելու վերաբերյալ ։
Ալադինա
Ալադինա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Վրաստան-ԵՄ հարաբերություններ
Հիմնական փուլեր
2017 թվականի մարտի 28 - Վրաստանի և Եվրամիության միջև սահմանվել է առանց վիզայի ռեժիմ։ Այն իրավունք է տալիս այցելել Եվրամիության անդամ երկրներ (բացառությամբ Իռլանդիայի), ինչպես նաև ոչ ԵՄ անդամներ, բայց Շենգենյան գոտու անդամներ (Շվեյցարիա, Լիխտենշտեյն, Նորվեգիա, Իսլանդիա) առանց վիզա ստանալու տուրիստական, գործարար, մշակութային նպատակներով։ Բայց աշխատանքի և ուսման իրավունքի համար վիզա ստանալը դեռ անհրաժեշտ է ։ Հարկ է նշել, որ Վրաստանի քաղաքացիները կես տարվա ընթացքում կենսաչափական անձնագրերով կարող են ԵՄ երկրներ մեկնել ոչ ավելի, քան 90 օրով։
Ալադինա
XIX դարի վերջին ուներ 35 տուն հայ բնակիչ։ 1914-1918 թվականներին թուրքերի կողմից ենթարկվել է կոտորածի։ Ջարդից մի կերպ փրկվածները գաղթել են զանազան երկրներ ։
Վրաստան-ԵՄ հարաբերություններ
Հիմնական փուլեր
2022 թվականի մարտի 3 - Վրաստանը ԵՄ անդամակցության հայտ է ներկայացրել ։
Ալադինա
Ծանոթագրություններ
Կատեգորիա:Արևմտյան Հայաստանի գյուղեր
Վրաստան-ԵՄ հարաբերություններ
Հիմնական փուլեր
2022 թվականի հունիսի 20 - Վրաստանում տեղի են ունենում հանրահավաքներ․ ժողովուրդը կարծում է, որ Վրաստանը բաց է թողել ԵՄ-ին անդամակցելու հնարավորությունը։
Ասոցիացիա Եվրամիության հետ
2010 թվականի հուլիսին Բաթումում մեկնարկել է ԵՄ-ի և Վրաստանի ներկայացուցիչների բանակցությունները Ասոցացման համաձայնագրի կնքման շուրջ ։
2014 թվականի մարտի 20-ին Բրյուսելում կայացած Եվրամիության գագաթնաժողովում որոշում է ընդունվել այն մասին, որ Եվրամիությունը մտադիր է Մոլդովայի և Վրաստանի հետ ստորագրել Ասոցացման համաձայնագրեր, որոնք ներառում են ազատ առևտրի գոտու ստեղծման կետեր, ոչ ուշ, քան 2014 թվականի հունիսը։
ԵՄ անդամակցության հնարավորություն
{{legend|#60cb60|Ասոցացման համաձայնագիր}} {{legend|#28a728|ԵՄ անդամի թեկնածուի կարգավիճակ}} {{legend|#147d14|Մեկնարկել են լիիրավ անդամակցություն ստանալու բանակցությունները}} {{legend|#065b06|Եմ անդամներ}} {{legend|#FFFF00|Վիճելի տարածքներ, որոնք պոտենցիալ թեկնածուներ են}} {{legend|#FF0000|Այլ վիճելի տարածքներ}} ]]
2022 թվականի մարտի 3-ին Վրաստանը ԵՄ անդամակցության հայտ է ներկայացրել, իսկ ապրիլի 11-ին ԵՄ-ից ստացել է հարցաթերթիկներ, որոնց պատասխաններն անհրաժեշտ են այդ երկրներին ԵՄ անդամակցության թեկնածուների կարգավիճակ տալու համար ։
Ծանոթագրություններ
Կատեգորիա:Եվրոպական Միության հարաբերությունները երրորդ երկրների հետ Կատեգորիա:Վրաստանի երկկողմ հարաբերություններ
Մրե
Տարածքն անտառապատ էր։
Բնակչություն
XX դարի սկզբին ուներ 50 տուն բնակիչ ։
Բոգոդարովկա (գյուղ, Ելանեցի շրջան)
Բոգոդարովկա (Богодарівка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1790 թվականին։
2001 թվականի տվյալներով Բոգոդարովկա գյուղում բնակվում էր 95 մարդ։ Բնակավայրը զբաղեցնում է 0,5 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Ելանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1790 թվականին հիմնադրված բնակավայրեր
Նեյթ Ռյուս
Նաթանիել Ջոզեֆ «Նեյթ» Ռյուս (Nathaniel Joseph «Nate» Ruess, ), ամերիկացի երգիչ և երգերի հեղինակ։ Ամերիկյան fun. ինդի խմբի և The Format ռոք խմբի հիմնադիր և ֆրոնտմեն ։ 2015 թվականից սկսած, հանդես է գալիս որպես մենակատար ։
Վաղ կյանք
Ռյուսը ծնվել է 1982 թվականի փետրվարի 26-ին, Այովա Սիթիում, Այովա Նահանգ Լարի Ռյուսի և Բես Զինգերի ընտանիքում ։ Ըտանիքում նա փոքրն էր, ունենալով Էլիզաբեթ անունով քույր ։ Նրա հորեղբայր Ջոն Ռյուսը, ով նվագում էր Բրոդվեյում, մեծ ազդեցություն ունեցավ Նեյթի երաժշտությամբ հետաքրքրվելու վրա ։
2002 թվականին 19 տարեկանում Նեյթը իր լավագույն ընկերոջ՝ Սեմ Մինսոնի հետ հիմնադրում է The Format խումբը։ Սա Ռյուսի երաժշտության մեջ առաջին փարձն էր գրավել մարդկանց ուշադրությունը ։
Արտաքին հղումներ
Կատեգորիա:Ամերիկացի ինդի ռոք երաժիշտներ Կատեգորիա:Ամերիկացի ռոք երգիչներ Կատեգորիա:Ամերիկացի ռոք երգահաններ Կատեգորիա:«Գրեմմի» մրցանակի դափնեկիրներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգիչներ Կատեգորիա:20-րդ դարի ամերիկացի երգիչներ
Բերդկունքի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Բերդկունք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 7 հուշարձան (5 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր